عائشہ تیمور

عائشہ عصمت تیمور (  یا  ؛ 1840–1902) عثمانی دور میں ایک مصری سماجی کارکن، شاعرہ، ناول نگارہ اور نسائیت پسند تھیں۔ وہ 19 ویں صدی کے اوائل میں خواتین کے حقوق کے میدان میں سرگرم عمل تھیں۔ ان کی تحریریں ایک ایسے دور میں سامنے آئیں جہاں مصر میں خواتین کو یہ احساس ہورہا تھا کہ اسلام کے انہیں عطا کردہ کچھ حقوق سے محروم کیا جارہا ہے۔ عاؤہ ان ابتدائی عرب خواتین میں سے ایک تھی جن کی شاعری اور دیگر تصانیف کو جدید دور میں پہچانا اور شائع کیا گیا تھا۔

ذاتی زندگی

ابتدائی زندگی 
اگرچہ عائشہ تیمور عراقی کردستان ایک شاہی گھرانے میں پیدا ہوئی تھیں، لیکن انھوں نے ان لوگوں کے لیے تندہی سے کام کیا جن کے لیے کوئی آواز بلند نہیں کر رہا تھا۔ مصر میں خواتین کے حقوق کے لیے ان کا جنون تھا اسی وجہ سے وہ اپنے میدان اور ثقافت میں ایک سرخیل کے طور پر پہچانی جاتی ہے۔

خاندان 
عائشہ تیمور ایک ادبی گھرانے میں پیدا ہوئی تھیں۔ ان کے بھائی احمد پاشا تیمور ایک محقق اور ناول نگار تھے۔ ان کے دو بھانجے بھی تھے: ایک ڈراما نگار محمد تیمور اور دوسرے ناول نگار محمود تیمور تھے۔

عائشہ تیمور کا عقیدہ تھا کہ فارسی ادب اور تطہیر کی زبان ہے، جبکہ عربی زبان مذہب اور لوگوں کے لیے مستعمل ہے۔

عائشہ تیمور کے والد ہمیشہ اپنی بیٹی کو مناسب تعلیم مہیا کرنا چاہتے تھے۔ عائشہ نے 1854ء میں ترکی کے نامور شہر محمود بیہ السلامبولی سےاس وقت شادی کی جب وہ محض 14 سال کی تھیں اور وہ اپنے شوہر کے ساتھ استنبول چلی گئیں۔ 1873ء میں، تیمور کی بیٹی توحیدہ کا نامعلوم بیماری سے انتقال ہو گیا۔ اس کے بعد عائشہ کے والد کی وفات 1882ء میں ہوئی، اس کے قریب ہی ان کے شوہر کی وفات 1885ء میں ہوئی، جس کی وجہ سے وہ مصر واپس چلی گئیں، جہاں انہوں نے اپنا تحریری کام دوبارہ شروع کیا۔ ان کی نظموں میں بیٹی کے لیے نوحہ گری جدید دور میں اس صنف میں بہترین کام سمجھا جاتا ہے۔

فعالیت پسندی 
اپنے شوہر اور بیٹی کی موت کے بعد، عائشہ نے اپنی تحریروں سے خواتین کے حقوق کی وکالت کی شروعات کی۔ ان کی تخلیقات مصر میں ایک سماجی و اقتصادی تبدیلی کے وقت سامنے آئیں جہاں خواتین کو احساس ہوا کہ انہیں ان حقوق سے محروم رکھا جارہا ہے جو اسلام نے انہیں دیے ہیں۔ عائشہ کا حوالہ "مصری نسائيت کی ماں" کے طور پر دیا جاتا ہے۔

انہوں نے تعلیم کے لیے مہم چلانے، خیراتی کام کرنے اور نوآبادیات کو چیلنج کرنے کے لیے دیگر خواتین دانشوروں اور کارکنوں کے ساتھ کام کیا۔ یہ مصری نسائیت کے لیے ابتدائی نمو کا آغاز تھا۔

حوالہ جات 

 عائشہ عصمت التیموریہ مصنف مصنفین۔ اخذ کردہ بتاریخ ستمبر 2007
 صنف اور سیاست وانڈا سی کراؤس، میڈیسٹ اینڈ این افریقہ انسائیکلوپیڈیا۔ اخذ کردہ بتاریخ ستمبر 2007

بیرونی روابط 
 جرنل آف پولیٹیکل ایکولوجی: کیس اسٹڈیز ان ہسٹری اینڈ سوسائٹی

1840ء کی پیدائشیں
1902ء کی وفیات
انیسویں صدی کی مصری مصنفات
انیسویں صدی کی مصنفات
انیسویں صدی کے مصری شعرا
انیسویں صدی کے ناول نگار
بیسویں صدی کی مصری مصنفات
بیسویں صدی کے مصری شعرا
بیسویں صدی کے مصری مصنفین
ترک نژاد مصری شخصیات
عربی زبان کی خواتین شاعرات
مصری شاعرات
مصری فعالیت پسند
مصری فعالیت پسند برائے حقوق نسواں
مصری فعالیت پسند خواتین
مصری مصنفات
مصری ناول نگار
نسائیت پسند مسلمان
نسائیت پسند مصری
عربی شعراء